SL Uradni list Evropske unije L 162/3

IZVEDBENA UREDBA KOMISIJE (EU) 2017/1110

z dne 22. junija 2017

o izvedbenih tehničnih standardih v zvezi s standardnimi obrazci, predlogami in postopki za izdajo dovoljenja izvajalcem storitev sporočanja podatkov ter za povezana obvestila v skladu z Direktivo 2014/65/EU Evropskega parlamenta in Sveta o trgih finančnih instrumentov

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive 2014/65/EU Evropskega parlamenta in Sveta z dne 15. maja 2014 o trgih finančnih instrumentov ter spremembi Direktive 2002/92/ES in Direktive 2011/61/EU (1) in zlasti člena 61(5) Direktive,

ob upoštevanju naslednjega:

(1) Primerno je določiti skupne standardne obrazce, predloge in postopke za zagotovitev, da pristojni organi držav članic enako razumejo in izvajajo postopek izdaje dovoljenja za izvajanje storitev sporočanja podatkov, ter za zagotovitev učinkovitega pretoka informacij. Da bi se olajšala komunikacija med prosilcem in pristojnim organom, bi morali pristojni organi določiti kontaktno točko ter podatke o tej kontaktni točki objaviti na svojem spletišču.

(2) Organizacijske zahteve za sisteme odobrenih objav, ponudnike stalnih informacij in odobrene mehanizme poročanja se v nekaterih pogledih razlikujejo. Zato bi moral prosilec v svojo vlogo vključiti samo informacije, ki so potrebne za oceno vloge za storitev sporočanja podatkov, ki jo namerava izvajati.

(3) Da bi se pristojnim organom omogočilo, da ocenijo, ali bi lahko spremembe v upravljalnem organu izvajalca storitev sporočanja podatkov ogrozile učinkovito, varno in skrbno upravljanje izvajalca storitev sporočanja podatkov, ter da ustrezno upoštevajo interese svojih strank in celovitost trga, je primerno določiti jasne roke za predložitev informacij o teh spremembah.

(4) Izvajalci storitev sporočanja podatkov bi morali imeti možnost predložiti informacije o spremembi v upravljalnem organu po tem, ko je ta sprememba začela učinkovati, če je do nje prišlo zaradi dejavnikov, na katere izvajalec storitev sporočanja podatkov ni mogel vplivati.

(5) Zaradi doslednosti in za zagotavljanje nemotenega delovanja finančnih trgov je potrebno, da se določbe iz te uredbe in določbe iz Direktive 2014/65/EU uporabljajo od istega datuma.

(6) Ta uredba temelji na osnutku izvedbenih tehničnih standardov, ki ga je Evropski organ za vrednostne papirje in trge (ESMA) predložil Komisiji.

(7) ESMA je opravila odprta javna posvetovanja o osnutku izvedbenih tehničnih standardov, na katerem temelji ta uredba. ESMA ni analizirala morebitnih povezanih stroškov in koristi navedenih standardov, saj bi bilo to nesorazmerno glede na njihovo področje uporabe in učinek.

(8) ESMA je zaprosila za mnenje interesno skupino za vrednostne papirje in trge, ustanovljeno s členom 37 Uredbe (EU) št. 1095/2010 Evropskega parlamenta in Sveta (2) –

SPREJELA NASLEDNJO UREDBO:

Člen 1

Določitev kontaktne točke

Pristojni organi določijo kontaktno točko za obravnavanje vseh informacij, ki jih prejmejo od prosilcev za dovoljenje za izvajanje storitev sporočanja podatkov. Kontaktni podatki kontaktne točke se objavijo in redno posodabljajo na spletiščih pristojnih organov.

Člen 2

Zagotavljanje informacij in obveščanje pristojnega organa

1. Prosilec za dovoljenje za izvajanje storitev sporočanja podatkov v skladu z določbami naslova V Direktive 2014/65/EU pristojnemu organu zagotovi vse informacije iz člena 61(2) Direktive 2014/65/EU, pri čemer uporabi obrazec vloge iz Priloge I.

2. Prosilec z obvestilom pristojnemu organu sporoči informacije o vseh članih svojega upravljalnega organa, pri čemer uporabi obrazec obvestila iz Priloge II.

3. Prosilec v obvestilu jasno navede specifično zahtevo iz določb iz naslova V Direktive 2014/65/EU, na katero se obvestilo nanaša, in v katerem priloženem dokumentu so zagotovljene potrebne informacije.

4. Prosilec v obvestilu navede, ali se katera od specifičnih zahtev na podlagi določb iz naslova V Direktive 2014/65/EU ali Delegirane uredbe Komisije (EU) 2017/571 (3) ne uporablja za storitev sporočanja podatkov, za katero prosi za dovoljenje.

5. Pristojni organi na svojih spletiščih navedejo, ali je treba pravilno izpolnjene vloge, obvestila in vse povezane informacije predložiti v papirni obliki, po elektronski poti ali na oba načina.

Člen 3

Prejem vloge

Pristojni organ v desetih delovnih dneh od prejema vloge prosilcu pošlje potrdilo o prejemu vloge v papirni obliki, po elektronski poti ali na oba načina, vključno s kontaktnimi podatki kontaktne točke, določene v skladu s členom 1.

Člen 4

Zahtevki za dodatne informacije

Pristojni organ lahko prosilcu pošlje zahtevek za informacije, v katerem navede, katere dodatne informacije potrebuje, da lahko opravi oceno vloge.

Člen 5

Obvestilo o spremembi članstva v upravljalnem organu

1. Izvajalec storitev sporočanja podatkov pristojni organ obvesti v papirni obliki, po elektronski poti ali na oba načina o vsaki spremembi članstva v upravljalnem organu, preden ta sprememba začne učinkovati.

Kadar se iz utemeljenih razlogov obvestilo ne pošlje pred začetkom učinkovanja spremembe, se pošlje v desetih delovnih dneh od datuma spremembe.

2. Izvajalec storitev sporočanja podatkov zagotovi informacije o spremembi iz odstavka 1 z obrazcem obvestila iz Priloge III.

Člen 6

Sporočanje odločitve o izdaji ali zavrnitvi dovoljenja

Pristojni organ prosilca obvesti o izdaji ali zavrnitvi dovoljenja v papirni obliki, po elektronski poti ali na oba načina.

Člen 7

Začetek veljavnosti in uporaba

Ta uredba začne veljati dvajseti dan po objavi v Uradnem listu Evropske unije.

Uporablja se od 3. januarja 2018.

Ta uredba je v celoti zavezujoča in se neposredno uporablja v vseh državah članicah. V Bruslju, 22. junija 2017 Za Komisijo Predsednik Jean-Claude JUNCKER

(1) UL L 173, 12.6.2014, str. 349.

(2) Uredba (EU) št. 1095/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za vrednostne papirje in trge) in o spremembi Sklepa št. 716/2009/ES ter razveljavitvi Sklepa Komisije 2009/77/ES (UL L 331, 15.12.2010, str. 84).

(3) Delegirana uredba Komisije (EU) 2017/571 z dne 2. junija 2016 o dopolnitvi Direktive 2014/65/EU Evropskega parlamenta in Sveta v zvezi z regulativnimi tehničnimi standardi o dovoljenju, organizacijskih zahtevah in objavi poslov za izvajalce storitev sporočanja podatkov (UL L 87, 31.3.2017, str. 126).

PRILOGA I Obrazec vloge za pridobitev dovoljenja za izvajanje storitev sporočanja podatkov Besedilo slike Referenčna številka: Datum: Pošiljatelj: Ime prosilca: Naslov: Identifikator pravnih subjektov (LEI) (kjer je relevantno) (kontaktni podatki kontaktne osebe prosilca) Polno ime: Telefon: E-naslov: Prejemnik: Država članica: Pristojni organ: Naslov: (kontaktni podatki kontaktne točke pristojnega organa) Naslov: Telefon: E-naslov: Spoštovani [vstavite ustrezno ime], v skladu s členom 2 Izvedbene uredbe Komisije (EU) 2017/1110 (1) vam pošiljamo vlogo za pridobitev dovoljenja. — Oseba pri prosilcu, odgovorna za pripravo vloge: Polno ime: Položaj/funkcija: Telefon: E-naslov: Datum: Podpis: Besedilo slike — Vrsta vloge (označite ustrezna okenca): Dovoljenje – sistem odobrenih objav (APA) Dovoljenje – ponudnik stalnih informacij (CTP) Dovoljenje – odobreni mehanizem poročanja (ARM) Vsebina Prosimo, vstavite informacije, določene v Delegirani uredbi Komisije (EU) 2017/571 (2). Informacije navedite v ustreznem oddelku ali navedite sklic na ustrezne priloge z informacijami. Informacije o organizaciji (člen 2 Delegirane uredbe (EU) 2017/571) Informacije o korporativnem upravljanju (člen 3 Delegirane uredbe (EU) 2017/571) Informacije o nasprotjih interesov (člen 5 Delegirane uredbe (EU) 2017/571) Informacije o organizacijskih zahtevah za zunanje izvajanje (člen 6 Delegirane uredbe (EU) 2017/571) Informacije o zagotavljanju neprekinjenosti poslovanja in varnostnih zmogljivostih (člen 7 Delegirane uredbe (EU) 2017/571) Informacije o preizkušanju in zmogljivosti (člen 8 Delegirane uredbe (EU) 2017/571) Informacije o varnosti (člen 9 Delegirane uredbe (EU) 2017/571) Informacije o upravljanju nepopolnih ali potencialno napačnih informacij s strani APA in CTP (člen 10 Delegirane uredbe (EU) 2017/571) Informacije o upravljanju nepopolnih ali potencialno napačnih informacij s strani ARM (člen 11 Delegirane uredbe (EU) 2017/571) Informacije o povezljivosti (člen 12 Delegirane uredbe (EU) 2017/571) Informacije o drugih storitvah, ki jih opravljajo CTP (člen 13 Delegirane uredbe (EU) 2017/571) Informacije o ureditvah za objavo (člen 3 Delegirane uredbe (EU) 2017/571) Opombe: (1) Izvedbena uredba Komisije (EU) 2017/1110 z dne 22. junija 2017 o izvedbenih tehničnih standardih v zvezi s standardnimi obrazci, predlogami in postopki za izdajo dovoljenja izvajalcem storitev sporočanja podatkov ter za povezana obvestila v skladu z Direktivo 2014/65/EU Evropskega parlamenta in Sveta o trgih finančnih instrumentov (UL L 162, 23.6.2017, str. 3). (2) Delegirana uredba Komisije (EU) 2017/571 z dne 2. junija 2016 o dopolnitvi Direktive 2014/65/EU Evropskega parlamenta in Sveta v zvezi z regulativnimi tehničnimi standardi o dovoljenju, organizacijskih zahtevah in objavi poslov za izvajalce storitev sporočanja podatkov (UL L 87, 31.3.2017, str. 126).

PRILOGA II Obrazec obvestila s seznamom članov upravljalnega organa Besedilo slike Referenčna številka: Datum: Pošiljatelj: Ime prosilca: Naslov: Identifikator pravnih subjektov (LEI) (kjer je relevantno): (kontaktni podatki kontaktne osebe prosilca) Polno ime: Telefon: E-naslov: Prejemnik: Država članica: Pristojni organ: Naslov: (kontaktni podatki kontaktne točke pristojnega organa) Naslov: Telefon: E-naslov: Spoštovani [vstavite ustrezno ime], v skladu s členom 2 Izvedbene uredbe Komisije (EU) 2017/1110 (1) vam pošiljamo obvestilo v zvezi s člani upravljalnega organa. — Oseba pri prosilcu, odgovorna za pripravo vloge: Polno ime: Položaj/funkcija: Telefon: E-naslov: Datum: Podpis: Besedilo slike — Seznam članov upravljalnega organa: Član 1 Polno ime Datum in kraj rojstva Enotna matična številka občana ali enakovreden podatek Zasebni naslov: Kontaktni podatki (telefonska številka in e-naslov) Položaj Življenjepis je priložen vlogi: Da/Ne Delovne izkušnje in druge relevantne izkušnje Izobrazba in relevantno usposabljanje Kazenske evidence, priložene tej vlogi, ALI lastna izjava o dobrem ugledu in pooblastilo pristojnemu organu, da opravi poizvedbe, v skladu s členom 4(d) Delegirane uredbe Komisije (EU) 2017/571 (2) Lastna izjava o dobrem ugledu in pooblastilo pristojnemu organu, da opravi poizvedbe, v skladu s členom 4(e) Delegirane uredbe (EU) 2017/571 Najkrajši čas (približno), ki ga bo oseba namenila opravljanju funkcij pri izvajalcu storitev sporočanja podatkov Izjava o morebitnih nasprotjih interesov, ki lahko obstajajo ali nastanejo pri opravljanju nalog, in o načinih obravnave navedenih nasprotij Dodatne informacije v skladu s členom 63(3) Direktive 2014/65/EU Evropskega parlamenta in Sveta (3), ki so relevantne za oceno, ali ima član zadosten ugled, zadostno znanje, kvalifikacije in izkušnje ter namenja dovolj časa za opravljanje nalog Datum začetka veljavnosti [Te informacije navedite tukaj ali pa pojasnite, kako jih boste zagotovili, oziroma navedite sklic na ustrezne priloge z informacijami] Član [N] Polno ime Datum in kraj rojstva Enotna matična številka občana ali enakovreden podatek Zasebni naslov: Kontaktni podatki (telefonska številka in e-naslov) Položaj Življenjepis je priložen vlogi: Da/Ne Delovne izkušnje in druge relevantne izkušnje Izobrazba in relevantno usposabljanje Kazenske evidence, priložene vlogi, ALI lastna izjava o dobrem ugledu in pooblastilo pristojnemu organu, da opravi poizvedbe, v skladu s členom 4(d) Delegirane uredbe (EU) 2017/571 Besedilo slike Lastna izjava o dobrem ugledu in pooblastilo pristojnemu organu, da opravi poizvedbe, v skladu s členom 4(e) Delegirane uredbe (EU) 2017/571 Najkrajši čas (približno), ki ga bo oseba namenila opravljanju funkcij pri izvajalcu storitev sporočanja podatkov Izjava o morebitnih nasprotjih interesov, ki lahko obstajajo ali nastanejo pri opravljanju nalog, in o načinih obravnave navedenih nasprotij Dodatne informacije, ki so relevantne za oceno, da ima član zadosten ugled, zadostno znanje, kvalifikacije in izkušnje ter namenja dovolj časa za opravljanje nalog, iz člena 63(3) Direktive 2014/65/EU Datum začetka veljavnosti Opombe: (1) Izvedbena uredba Komisije (EU) 2017/1110 z dne 22. junija 2017 o izvedbenih tehničnih standardih v zvezi s standardnimi obrazci, predlogami in postopki za izdajo dovoljenja izvajalcem storitev sporočanja podatkov ter za povezana obvestila v skladu z Direktivo 2014/65/EU Evropskega parlamenta in Sveta o trgih finančnih instrumentov (UL L 162, 23.6.2017, str. 3). (2) Delegirana uredba Komisije (EU) 2017/571 z dne 2. junija 2016 o dopolnitvi Direktive 2014/65/EU Evropskega parlamenta in Sveta v zvezi z regulativnimi tehničnimi standardi o dovoljenju, organizacijskih zahtevah in objavi poslov za izvajalce storitev sporočanja podatkov (UL L 187, 31.3.2017, str. 126). (3) Direktiva 2014/65/EU Evropskega parlamenta in Sveta z dne 15. maja 2014 o trgih finančnih instrumentov ter spremembi Direktive 2002/92/ES in Direktive 2011/61/EU (UL L 173, 12.6.2014, str. 349).